**Kawasaki Ki-32** (jap. 九八式軽爆撃機, Kyuhachi-shiki keibakugekiki, *Army Type 98 Light Bomber*) (liittoutuneet: Mary) oli Kawasakin suunnittelema keisarillisen Japanin armeijan ilmavoimien yksimoottorinen kevyt pommikone, joka hävisi tarjouskilpailun Mitsubishi Ki-30:lle ennen toista maailmansotaa. Se otettiin kuitenkin myöhemmin tuotantoon.

Tausta
------

1930-luvun puolivälissä keisarillisen Japanin armeija aloitti kunnianhimoisen laajennus- ja modernisointisuunnitelman, jossa oli tarkoitus hankkia uusia Japanissa tuotettuja lentokoneita. Keväällä 1936 esiteltiin prototyypit uusista hävittäjistä, raskaista pommikoneista ja tiedustelukoneista, mikä johti Nakajima Ki-27, Mitsubishi Ki-21 ja Mitsubishi Ki-15 tuotantoon. Siten ainoastaan armeijan ilmavoimien keveiden pommikoneiden Kawasaki Ki-3:n ja Mitsubishi Ki-2:n korvaava konemalli jäi uupumaan. Armeijan esikunta määräsi toukokuussa 1936 sekä Mitsubishin (Mitsubishi Ki-30) että Kawasakin toimittamaan kaksi prototyyppiä uudeksi koneeksi joulukuuhun mennessä. Koneiden vaatimuksiksi esitettiin:

1. maksiminopeus 3 000 metrin korkeudessa 400 km/h
2. toimintakorkeus 2 000-4 000 metriä
3. nousunopeus 3000 metriin 8 minuuttia
4. Yksimoottorisen koneen moottorina tuli olla 825 hevosvoiman Mitsubishi Ha-6, 850 hevosvoiman Nakajima Ha-5 tai 850 hevosvoiman Kawasaki Ha-9-IIb
5. normaali pommikuorman tuli olla 300 kg ja maksimi kuorman 450 kg
6. aseistuksena tuli olla eteenpäin ampuva kiinteä konekivääri ja taakse ampuva liikuteltava konekivääri
7. kyky 60 asteen syöksyyn
8. kahden hengen miehistö
9. paino kuormattuna ei saa ylittää 3 200 kg

Suunnittelu
-----------

Kawasakilla insinöörien Isamu Imashin ja Shiro Otan johtama suunnitteluryhmä aloitti keskisiipisen ja kiinteillä laskutelineillä varustetun sekä sisäisellä pommikuilulla varustetun lentokoneen suunnittelun. Voimanlähteeksi valittiin Kawasakin valmistama 12-sylinterinen ja nestejäähdytteinen Ha-9-II-moottori. Ensimmäinen kahdeksasta prototyypistä teki ensilentonsa maaliskuussa 1937, mutta moottorissa havaitut ongelmat rajoittivat koelentoja ja lisäksi havaittiin tarve vahvistaa voimansiirtoa. Testeissä Mitsubishin konetta vastaan Ki-32 oli parempi lento-ominaisuuksiltaan, mutta armeija antaa tilauksen Mitsubishille varmemman moottorin vuoksi. Heinäkuussa 1938 Kawasakille kuitenkin toimitettiin tilauspyyntö ja lopulta koneita valmistettiin enemmän kuin kilpailun voittanutta Mitsubishin konetta.

Tuotanto
--------

Kaikkiaan 854 Kawasaki Ki-32:a valmistui Kawasaki Kokuki Kogyo K. K.:lla eli kahdeksan prototyyppiä ja 846 sarjatuotantokonetta heinäkuusta 1938 toukokuuhun 1940.

Käyttö
------

Kuvassa lentueellinen Kawasaki Ki-32 "Mary" kevyitä pommittajia.
Käytössä lentokone oli miehistöjen pitämä hyvien lento-ominaisuuksiensa vuoksi. Sillä varustetut laivueet osallistuivat toiseen Kiinan-Japanin sotaan, vaikka moottori olikin herkkä rikkoontumiselle. Joulukuussa 1941 kalusto oli edelleen käytössä osallistuen pommituslentoihin murrettaessa Hong Kongin puolustus. Pian tämän jälkeen kalusto siirrettiin koulutusyksiköihin.

Kawasaki Ki-32*Lähde:* Francillon 1979 s. 92

**Yleiset ominaisuudet**

* **Miehistö:** 2
* **Pituus:** &&&&&&&&&&&&&011.064000011,64 m
* **Kärkiväli:** &&&&&&&&&&&&&015.&&&&0015 m
* **Korkeus:** &&&&&&&&&&&&&&02.09000002,9 m
* **Siipipinta-ala:** &&&&&&&&&&&&&034.&&&&0034 m²
* **Tyhjäpaino:** &&&&&&&&&&&02349.&&&&002 349 kg
* **Lentopaino:** &&&&&&&&&&&03539.&&&&003 539 kg
* **Suurin lentoonlähtöpaino:** &&&&&&&&&&&03762.&&&&003 762 kg
* **Voimalaite:** &&&&&&&&&&&&&&01.&&&&001 × Army Type 98 (Ha-9-IIb)
* **Potkuri:** kolmelapainen

**Suoritusarvot**

* **Suurin nopeus:** &&&&&&&&&&&&0423.&&&&00423 km/h
* **Matkalentonopeus:** &&&&&&&&&&&&0300.&&&&00300 km/h

**Aseistus**  

2 × 7,7 mm type 89 konekivääri  
300 kg pommikuorma (norm.)  
450 kg (max)

Lähteet
-------

* René J. Francillon: *Japanese Aircraft of the Pacific War*. Lontoo, UK: Putnam & Company, 1979. ISBN 0-370-30251-6. (englanniksi)

### Viitteet

1. 1 2  Francillon 1979 s. 164
2. 1 2 3 4  Francillon 1979 s. 90-92

Aiheesta muualla
----------------

*